|  |
| --- |
|  |
| **grb7REPUBLIKA HRVATSKA** |
| PRIMORSKO-GORANSKA ŽUPANIJA |
| URED ŽUPANIJE |

Rijeka, 19. prosinac 2018.

**J A V N I P O Z I V**

**ZA SUFINANCIRANJE REDOVNIH GODIŠNJIH AKTIVNOSTI**

**ŽUPANIJSKIH SAVEZA UDRUGA U PODRUČJU BRANITELJA I**

**STRADALNIKA TE UMIROVLJENIKA, KOJI DJELUJU NA PODRUČJU**

**PRIMORSKO-GORANSKE ŽUPANIJE U 2019. GODINI**

**I.**

Sukladno klasifikaciji djelatnosti udruga prema Pravilniku o sadržaju i načinu vođenja registra udruga Republike Hrvatske (“Narodne novine broj 4/15) u postupcima dodjele sredstava za sufinanciranje redovnih godišnjih aktivnosti mogu se javiti županijski savezi udruga koji djeluju na području Primorsko-goranske županije iz slijedećih područja djelovanja:

* djelovanja branitelja i stradalnika (branitelji-veterani Domovinskog rata, stradalnici Domovinskog rata, sudionici i stradalnici II. svjetskog rata, ostale djelatnosti iz područja branitelja i stradalnika),
* socijalna djelatnost (pomoć i podrška starijim osobama)

**II.**

Prijavu na Javni poziv mogu podnijeti savezi udruga upisani u Registar udruga odnosno drugi odgovarajući registar i u Registar neprofitnih organizacija, a koje su uredno ispunile obveze iz prethodno sklopljenih ugovora o financiranju iz proračuna Primorsko-goranske županije i drugih javnih izvora.

**III.**

Prijave se mogu poslati za sufinanciranje redovnih godišnjih aktivnosti koje će se provoditi tijekom 2019. godine.

**IV.**

 Kriteriji za odabir odnosno dodjelu sredstava su slijedeći:

* usmjerenost programa/projekta na neposrednu društvenu korist i stvarnim potrebama u zajednici u kojoj se provodi,
* jasno definiran i realno dostižan cilj,
* jasno definirani korisnici,
* jasno određena vremenska dinamika i mjesto provedbe,
* realan odnos troškova i planiranih aktivnosti,
* kadrovska sposobnost prijavitelja za provedburedovnih godišnjih aktivnosti,
* osigurano sufinanciranje iz drugih izvora,
* stupanj suradnje i partnerstva s lokalnim vlastima i drugim tijelima i organizacijama civilnog društva tijekom provedbe redovnih godišnjih aktivnosti,
* redovne godišnje aktivnosti preporuča i/ili financijski podupire grad ili općina na čijem se području provodi,
* kvaliteta dosadašnje suradnje prijavitelja s Županijom.

**V.**

 Ukupna vrijednost ovog Javnog poziva iznosi 450.000,00 kuna.

Raspon sredstava namijenjen sufinanciranju redovnih godišnjih aktivnosti županijskih saveza udruga je od 15.000,00 kuna do najviše 240.000,00 kuna.

**VI.**

Prijave se dostavljaju isključivo na propisanim obrascima, koji su zajedno s Uputama za prijavitelje i ostalom natječajnom dokumentacijom, dostupni na mrežnoj stranici Primorsko-goranske županije: [www.pgz.hr](http://www.pgz.hr) ili se mogu preuzeti na recepciji sjedišta Županije, Rijeka, Adamićeva 10.

**VII.**

 Prijave se mogu dostaviti na tri načina:

1. poštom u zatvorenoj omotnici na adresu:

**PRIMORSKO-GORANSKA ŽUPANIJA**

**URED ŽUPANIJE**

 **(Prijava na Javni poziv)**

**Slogin kula 2, 51 000 Rijeka**

ili

1. osobnom dostavom zatvorene omotnice s upisanom adresom iz točke 1. preko pisarnice Primorsko-goranske županije na adresi Slogin kula 2, Rijeka.
2. putem elektronske pošte na adresu: javni.poziv@pgz.hr

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde.

**VIII.**

Javni poziv je otvoren do 21. siječnja 2019. godine.

**IX.**

 Odluku o dodjeli sredstava za sufinanciranje redovnih godišnjih aktivnosti županijskih saveza udruga donosi Župan na prijedlog Povjerenstva za ocjenjivanje prijava i to najkasnije do 4. ožujka 2019. godine.

Odluka o odobravanju i rasporedu financijskih sredstava biti će objavljena na mrežnoj stranici Primorsko-goranske županije.

**X.**

 Postupak zaprimanja, otvaranja, ocjenjivanja, mjerila i uvjeti za sufinanciranje, tko nema pravo prijave, dostave dodatne dokumentacije, donošenje odluke o dodjeli sredstava i druga pitanja vezana uz ovaj Javni poziv detaljno su opisani u Uputama za prijavitelje na Javni poziv, koje će se zajedno s ostalom natječajnom dokumentacijom nalaziti na mrežnoj stranici Primorsko-goranske županije od dana 19. prosinca 2018. godine.

Sve dodatne informacije mogu se dobiti telefonom na brojeve 351- 620; 351 – 624, odnosno mailom na adrese: branko.skrobonja@pgz.hr i zlatko.mihelec@pgz.hr